Täiesti piisav põhjendus Nepaali kolimiseks võiks olla võimalus vaadata oma  aknast iga päev Everesti tippu. Sama asja minimudelina  imetlesin oma raamaturiiulis mõnda aega neidsamu Bourbaki teoseid. Ei ole neist ka suurt midagi lugenud. Kõige jaburam asi selle matemaatika juures on hulgateooria.  Ja kui on olemas lõpmatu hulk lõpmatuid hulkasid, siis saab võtta igast hulgast ühe elemendi ja teha uue hulga.  Ja sellise jaburuse peal seisab matemaatika, vähemalt tänase päevani usutakse seda. Ja see jaburus annab endiselt  tegelikkusega mingiski kooskõlas olevaid  tulemeid.  Mütoloogias on vähemasti olemas mingi loogika. Aga see, et võtad ja organiseerid igasugu hulkasid, nagu parajasti pähe tuleb ja siis avaldad kogutud teosed ja kõik loevad ja imetlevad,  see on tõeline müstika. Isegi auratransformaatorid on poisikesed matemaatikutega võrreldes.    Täna turumajanduslik otstarbekus enam miljonivaateid raamaturiiulile ei võimalda.  Aeg on muundunud peenrahaks ja kusagilt ei saa laenata hetke, et mõtiskleda valiku aksioomi paratamatuse üle.